அ. துரைராசா
{{Infobox officeholder
 |honorific-prefix   = பேராசிரியர்
 |name               = அ. துரைராஜா
 |native_name        = A. Thurairajah
 |native_name_lang   = 
 |honorific-suffix   = 
 |image              = A. Thurairajah.jpg
 |imagesize          = 150px
 |order1             = 
 |office1            = [[யாழ்ப்பாணப் பல்கலைக்கழகம்|யாழ் பல்கலைக்கழகத்தின்]] 2வது உபவேந்தர்
 |term_start1        = செப்டம்பர் 1988
 |term_end1          = ஏப்ரல் 1994 
 |predecessor1       = [[சு. வித்தியானந்தன்]]
 |successor1         = கே. குணரத்தினம்
 |birth_date         = {{Birth date|1934|11|10|df=yes}}
 |birth_place        = கம்பர்மலை, [[வடமராட்சி]], [[யாழ்ப்பாண மாவட்டம்]], [[பிரித்தானிய இலங்கை|இலங்கை]]
 |death_date         = {{Death date and age|1994|06|11|1934|11|10|df=yes}}
 |death_place        = [[கொழும்பு]], [[இலங்கை]]
 |citizenship        =
 |nationality        = 
 |party              =
 |otherparty         = 
 |spouse             = 
 |partner            = 
 |relations          = 
 |children           =
 |residence          =
 |alma_mater         = [[உடுப்பிட்டி அமெரிக்கன் மிசன் கல்லூரி|உடுப்பிட்டி அமிக]]&lt;br&gt;[[ஹாட்லிக் கல்லூரி]]&lt;br&gt;[[இலங்கைப் பல்கலைக்கழகம்]]&lt;br&gt;[[கேம்பிரிச்சுப் பல்கலைக்கழகம்]]
 |occupation         =
 |profession         = கல்விமான்
 |religion           =
 |website            =
 |footnotes          =
 |blank1             = இனம்
 |data1              = [[இலங்கைத் தமிழர்]]
 }}
 பேராசிரியர் '''அழகையா துரைராசா''' (''Alagiah Thurairajah''; 10 நவம்பர் 1934 – 11 சூன் 1994) [[இலங்கைத் தமிழர்|இலங்கைத் தமிழ்]] கல்வியாளரும், [[யாழ்ப்பாணப் பல்கலைக்கழகம்|யாழ்ப்பாணப் பல்கலைக்கழகத்தின்]] [[வேந்தர் (கல்வி)|துணைவேந்தரும்]], [[பேராதனைப் பல்கலைக்கழகம்|பேராதனைப் பல்கலைக்கழக]] முன்னைநாள் பொறியியல் துறைப் பீடாதிபதியும் ஆவார்.
 
 == வாழ்க்கைக் குறிப்பு ==
 துரைராசா [[யாழ்ப்பாணம் மாவட்டம்|யாழ்ப்பாணம்]] [[வடமராட்சி]]யில் கம்பர்மலை என்னும் ஊரிலே, இமையாணனைச் சேர்ந்த வேலுப்பிள்ளை அழகையா-செல்லம்மா ஆகியோருக்கு 1934 நவம்பர் 10 இல் பிறந்தார்.&lt;ref name=Arumugam&gt;{{cite book|last=Arumugam|first=S.|title=Dictionary of Biography of the Tamils of Ceylon|url=http://www.noolaham.org/wiki/index.php?title=Dictionary_of_Biography_of_the_Tamils_of_Ceylon|year=1997|page=233}}&lt;/ref&gt;&lt;ref name=TT0694&gt;{{cite magazine|title=Appreciation: Prof. Alagiah Thurairajah|magazine=Tamil Times|date=15 June 1994|volume=XIII|issue=6|page=33|url=http://noolaham.net/project/34/3382/3382.pdf|issn=0266-4488}}&lt;/ref&gt; தனது ஆரம்பக்கல்வியை [[உடுப்பிட்டி அமெரிக்கன் மிசன் கல்லூரி]]யிலும், உயர்தரக்கல்வியை [[ஹாட்லிக் கல்லூரி|ஹாட்லிக் கல்லூரியிலும்]]&lt;ref name=Arumugam/&gt;&lt;ref name=TT0694/&gt; கற்று, 1953 சூலையில் [[பேராதனைப் பல்கலைக்கழகம்|பேராதனைப்பல்கலைக்கழகத்திலும்]] பட்டப்படிப்பை மேற்கொண்டு [[குடிசார் பொறியியல்|குடிசார் பொறியியலில்]] 1957 ஆம் ஆண்டில் இளமாணிப் பட்டம் பெற்றார்.&lt;ref name=Arumugam/&gt;&lt;ref name=TT0694/&gt;
 
 பின்னர் 1958 மார்ச் வரை பேராதனைப் பல்கலைக்கழகத்தில் உதவி விரிவுரையாளராகப் பணியாற்றி, நான்கு மாதங்கள் பொதுப்பணித் திணைக்களத்தில் இளைய பொறியியலாளராகப் பணியாற்றினார்.&lt;ref name=TT0694/&gt; பின்னர் புலமைப்பரிசில் பெற்று பேராசிரியர் கென்னத் ரொசுக்கோ வழிகாட்டலில் [[கேம்பிரிச்சுப் பல்கலைக்கழகம்|கேம்பிரிச்சுப் பல்கலைக்கழகத்தில்]] ஆய்வு மாணவனாகச் சேர்ந்தார்.&lt;ref name=TT0694/&gt; 1958 அக்டோபர் முதல் 1961 திசம்பர் வரை துரைராசா மண்ணின் வெட்டுப் பண்புகள் பற்றிய ஆய்வில் ரொசுக்கோவிற்கு உதவினார்.&lt;ref name=Arumugam/&gt;&lt;ref name=TT0694/&gt; இந்த ஆய்வின் மூலம் 1962 சூன் மாதத்தில் &quot;கயோலின் மற்றும் மணலின் சில வெட்டுப் பண்புகள்&quot; என்ற தலைப்பில் துரைராசாவிற்கு [[முனைவர் பட்டம்]] கிடைத்தது.&lt;ref name=Arumugam/&gt;&lt;ref name=TT0694/&gt;
 
 துரைராசா இராசேசுவரி என்பாரைத் திருமணம் செய்தார்.&lt;ref name=Arumugam/&gt; இவர்களுக்கு மூன்று பெண்களும், இரண்டு ஆண்களுமாக ஐந்து பிள்ளைகள் உள்ளனர்.&lt;ref name=Arumugam/&gt;&lt;ref name=TT0694/&gt;
 
 == பணி ==
 முனைவர் பட்டம் பெற்ற துரைராசா இலங்கை திரும்பும் முன்னர் இலண்டனில் 1962 இல் டெரிசர்ச் என்ற நிறுவனத்தில் சிறிது காலம் பணிபுரிந்தார்.&lt;ref name=Arumugam/&gt;&lt;ref name=TT0694/&gt; பின்னர் [[பேராதனை]], [[இலங்கைப் பல்கலைக்கழகம்|இலங்கைப் பல்கலைக்கழகத்தின்]] [[பேராதனைப் பல்கலைக்கழகம்|பேராதனை வளாகத்தில்]] விரிவுரையாளராகச் சேர்ந்தார்.&lt;ref name=Arumugam/&gt;&lt;ref name=TT0694/&gt; 1971 ஆம் ஆண்டு இலங்கைப் பல்கலைக்கழகத்தில் [[குடிசார் பொறியியல்]] பேராசிரியராக ஆவதற்கு முன்பு கனடா, [[வாட்டர்லூ பல்கலைக்கழகம்|வாட்டர்லூ பல்கலைக்கழகத்தில்]] உதவிப் பேராசிரியராகப் பணிபுரிந்தார்.&lt;ref name=Arumugam/&gt;&lt;ref name=TT0694/&gt; மே 1975 முதல் செப்டம்பர் 1977 வரையும், பின்னர் பெப்ரவரி 1982 முதல் பெப்ரவரி 1985 வரையும் இலங்கைப் பல்கலைக்கழகத்தின் பேராதனை வளாகத்தில் பொறியியல் பீடத்தின் பீடாதிபதியாக இருந்தார்.&lt;ref name=Arumugam/&gt;&lt;ref name=TT0694/&gt;&lt;ref&gt;{{cite web|title=Past Deans|url=http://www.pdn.ac.lk/eng/eng/about/statistics.html|publisher=[[பேராதனைப் பல்கலைக்கழகம்]]|access-date=2022-06-11|archive-date=2016-03-04|archive-url=https://web.archive.org/web/20160304053606/http://www.pdn.ac.lk/eng/eng/about/statistics.html|url-status=}}&lt;/ref&gt; அக்டோபர் 1977 முதல் திசம்பர் 1978 வரை [[பிரிட்டிசு கொலம்பியா]] பல்கலைக்கழகத்தில் பேராசிரியராகப் பணியாற்றினார்.&lt;ref name=Arumugam/&gt;&lt;ref name=TT0694/&gt; ஏப்ரல் 1987 முதல் ஆகத்து 1988 வரை [[இலங்கை திறந்த பல்கலைக்கழகம்|இலங்கை திறந்த பல்கலைக்கழகத்தில்]] பொறியியல் பீடத்தின் பீடாதிபதியாக இருந்தார்.&lt;ref name=Arumugam/&gt;&lt;ref name=TT0694/&gt;
 
 1988 செப்டம்பர் முதல் 1994 மார்ச் வரை துரைராசா [[யாழ்ப்பாணப் பல்கலைக்கழகம்|யாழ்ப்பாணப் பல்கலைக்கழகத்தின்]] துணைவேந்தராகப் பணியாற்றினார்.&lt;ref name=Arumugam/&gt;&lt;ref name=TT0694/&gt;&lt;ref&gt;{{cite web|title=Establishment of the Jaffna Campus of the University of Sri Lanka|url=http://www.jfn.ac.lk/aboutusmore.htm|publisher=[[யாழ்ப்பாணப் பல்கலைக்கழகம்]]|archiveurl=https://web.archive.org/web/20120721030553/http://www.jfn.ac.lk/aboutusmore.htm|archivedate=21 July 2012}}&lt;/ref&gt; தனிப்பட்ட மருத்துவக் காரணங்களுக்காக யாழ்ப்பாணப் பல்கலைக்கழகத்தில் இருந்து விலகி [[கொழும்பு]] சென்று அங்குள்ள திறந்த பல்கலைக்கழகத்தில்  சிறிதுகாலம் பணியாற்றினார்.&lt;ref name=Arumugam/&gt; 1994 சூன் 11 அன்று [[இரத்தப் புற்றுநோய்|இரத்தப் புற்றுநோயினால்]] ஏற்பட்ட இதய செயலிழப்பினால் கொழும்பில் காலமானார்.&lt;ref name=Arumugam/&gt;&lt;ref name=TT0694/&gt; இவர் இறந்த பின்னர் இவருக்கு [[தமிழீழ விடுதலைப் புலிகள்]] [[மாமனிதர் விருது]] வழங்கிக் கௌரவித்தனர்.&lt;ref&gt;{{cite news|title='Great man' award to Tamilnet editor|url=http://www.bbc.co.uk/sinhala/news/story/2005/05/050501_sivaram_award.shtml|newspaper=[[பிபிசி]] Sinhala|date=1 May 2005}}&lt;/ref&gt;
 
 துரைராசா 1977 முதல் இலங்கை தேசிய அறிவியல் கல்விக்கழகத்திலும், 1979 முதல் இலங்கை குடிசார் பொறியியல் நிறுவனத்திலும், 1985 மே முதல் ஐக்கிய இராச்சியத்தின் [[குடிசார் பொறியாளர்கள் நிறுவனம்|குடிசார் பொறியியல் நிறுவனத்திலும்]] உறுப்பினராக இருந்தார்.&lt;ref name=Arumugam/&gt;&lt;ref name=TT0694/&gt; 1986 இல் இவர் இலங்கை தேசிய அறிவியல் கல்விக்கழகத்தின் தலைவராகவும்,&lt;ref name=Arumugam/&gt; அக்டோபர் 1989 முதல் அக்டோபர் 1990 வரை இலங்கை குடிசார் பொறியியல் நிறுவனத்தின் தலைவராகவும் இருந்து சேவையாற்றினார்.&lt;ref name=TT0694/&gt; இவர் மண் பொறியியலில் நிபுணராகவும் இருந்தார்.&lt;ref&gt;{{Cite web|url=https://scholar.google.com.au/citations?user=Y3dn6e8AAAAJ&amp;hl=en&amp;oi=ao|title=Alagiah Thurairajah}}&lt;/ref&gt; பேராதனைப் பல்கலைக்கழகத்தில் காணப்படும் ‘அக்பர் பாலம்’ பேராசிரியர் துரைராசாவினால் அமைக்கப்பட்டது.
 
 == மேற்கோள்கள் ==
 {{Reflist|2}}
 
 == வெளி இணைப்புகள் ==
 * [http://www.eelamview.com/2012/06/10/mamanithar-prof-alagiah-thurairajah/ Mamanithar Prof. Alagiah Thurairajah, Eelam View]
 {{authority control}}
 
 [[பகுப்பு:1934 பிறப்புகள்]]
 [[பகுப்பு:1994 இறப்புகள்]]
 [[பகுப்பு:ஹாட்லிக் கல்லூரி பழைய மாணவர்கள்]]
 [[பகுப்பு:மாமனிதர் விருது பெற்றவர்கள்]]
 [[பகுப்பு:இலங்கையின் வட மாகாண நபர்கள்]]
 [[பகுப்பு:யாழ்ப்பாணப் பல்கலைக்கழகத் துணைவேந்தர்கள்]]
 [[பகுப்பு:யாழ்ப்பாணத்து நபர்கள்]]